**Déryné**

Van egy 70 éves fekete-fehér film, ami a magyar színház megalakulását mutatja be 104 percben. Bizonyára sok emberben felmerül az alábbi pár kérdés: Ki az, aki 2021-ben még néz fekete-fehér filmet? Mi értelme van végignézni, ha wikipédián úgy is fent van a magyar színház születése 10 sorban összefoglalva? Hogy lehet egy 70 éves film mai szemmel nézve izgalmas? Az alábbi és nem mellesleg jogosan felmerülő kérdésekre az alábbiakban nemsokára megfelelő választ kapnak.

A pesti színházat az anyagi csőd fenyegeti, de egy lelkes csapat nekivág az országnak, és mindennek ellenállva megpróbálják életben tartani a magyar színészetet. A film által bepillantást nyerhetünk a magyar színház megalakulásába, és talán a film megnézése után rádöbbenünk a magyar nyelv fontosságára is.

Tolnay Klára Déryné szerepében meghódítja a magyar színházkedvelők szívét megjelenésével, és gyönyörű hangjával, míg a társulat többi tagja a humor eszközével veszi le a lábáról mind a színház, mind a film nézőit egyaránt.

A humor kedvelőinek és a magyar kultúra iránt érdeklődőknek meleg szívvel ajánlom ezt a magyar életrajzi illetve történelmi filmet. Engem személy szerint az jelenetek közé odaillően beszúrt magyar népdalok nyűgöztek le.